stanford-oval/wikipedia huggingface dataset:
Luettelo RMJ:n esiintyjistä
2016

David Guetta (FRA), Jason Derulo (USA), Alex Kunnari, Alex Mattson, Apulanta, ATB (GER), Brennan Heart (NED), Cascada (GER), Crazy Town (USA), Dallas Superstars, Darude, Dingo, DJ Sash (GER), Eevil Stöö, Elastinen, Evelina x Aste, Global Deejays (AT), Günther (SWE), Haddaway (GER), Happoradio, HeavyWeight, Inna (ROM), Jonas Blue (GBR), JS16, Junior Jack (ITA), Juno, JVG, Klamydia, Loona (NED), Lost Frequencies (BEL), Lyömättömät, Mikael Gabriel, Nero (GBR), Netsky (BEL), Nikke Ankara, Pendulum DJ Set, Petri Nygård, Rähinä Live: (Spekti, Brädi, Uniikki), Robin, Ruudolf & Karri Koira, Sandra (GER), Sigma, SMC Lähiörotat, Teflon Brothers, The Second Level, Tippa-T, Martin Tungevaag & Raaban (NOR), Uniklubi, Zeds Dead (CAN)
2017

Mm. Pendulum, David Hasselhoff, The Rasmus, Shaggy, Scooter, Showtek, Antti Tuisku, Sanni, Haloo Helsinki, Jenni Vartiainen, JVG, E-type, Tungevaag & Raaban
2019

Mm. Alma, SANNI, Vesala, Pikku G, Pyhimys, Stereo, Roope Salminen & Koirat, Pasi ja Anssi, Movetron, Ellinoora, JVG, Tungevaag & Raaban, Reino Nordin, Evelina, Portion Boys, Lukas Leon, Bomfunk MC´s, Vesta, Apulanta, Kaija Koo, Gasellit, Ellips, Elastinen, Adi L Hasla, Pariisin Kevät, Jannika B, IBE
2020

Ei järjestetty koronaviruspandemian vuoksi.
2021

Ei järjestetty koronaviruspandemian vuoksi.
Gaeli

| Gaeli |
| --- | --- |
 Gaelin puhuma-alueet vuoden 2011 väestönlaskennan mukaan.
Oma nimi:  Gàidhlig
Tiedot
Alue:   Skotlanti  Kanada  Yhdysvallat
Virallinen kieli:   Skotlanti  Kanada (vähemmistökieli)
Puhujia:  58 552 äidinkielenä  92 000 ymmärtäjää (Skotlannissa v. 2001) noin 2 000 Kanadassa 1 610 Yhdysvalloissa
Sija:  ei 100 suurimman joukossa
Kirjaimisto:  latinalainen
Kielenhuolto:  Bòrd na Gàidhlig
Kielitieteellinen luokitus
Kielikunta:  indoeurooppalaiset kielet
Kieliryhmä:  kelttiläiset kielet
Kielikoodit
ISO 639-1:  gd
ISO 639-2:  gla
ISO 639-3:  gla
 Ohje 
Puhuttua gaelia
Gaeli [ge:li] tai [geili] (gaeliksi Gàidhlig) on kelttiläinen kieli, jota vuonna 2001 puhui Skotlannissa äidinkielenään noin 60 000 ihmistä, ennen kaikkea Hebridien saarilla. Gaelin lähimmät sukukielet ovat iiri ja Mansaarella puhuttu manksi. Britannian ulkopuolella gaelia saatetaan joskus erheellisesti nimittää skotiksi tai skotin kieleksi, mutta Skotlannissa kyseistä termiä käytetään täysin eri kielestä, skotin kielestä, joka ei kuulu kelttiläisiin kieliin. Skotti on germaaninen kieli ja muistuttaa lähinnä englantia. Nykyisin kaikki gaelin puhujat osaavat englantia tai skottia.
Menestyskirjailija Alistair MacLeanin äidinkieli oli gaeli.
Historia

Gaeli on peräisin Dál Riadan heimokuningaskuntaan kuuluneilta irlantilaisilta valloittajilta, jotka hankkivat Ionan luostarin seuduilta itselleen sillanpään ja alkoivat lähetyssaarnaaja Colm Cillen johdolla levittää kristinuskoa Skotlantiin 300-luvulla. Gaeli syrjäytti Skotlannissa aiemmin puhutun myös kelttiläisen kielen, piktin, joka jäi elämään paikkojen nimissä. Gaelin kielen puhujista käytettiin aluksi nimitystä Scottis, kunnes 1500-luvulla alettiin käyttää nimitystä Erse (’irlantilaiset’).
Gaeli ei ole koskaan ollut koko Skotlannin kieli. Se oli kuitenkin Skotlannin kuningaskunnan kansallinen kieli siihen asti, kunnes kuningas Máel Coluim mac Donnchada, joka meni naimisiin englantia äidinkielenään puhuneen prinsessan kanssa, muutti hovinsa kieleksi englannin (tai tarkkaan ottaen alamaan skottienglannin). Tällöin gaeli alkoi vetäytyä ylämaille ja jäi vähemmistökieleksi. Gaeli säilyi kuitenkin melko elinvoimaisena, kunnes sen alamäki alkoi Cullodenin taistelun jälkeen vuonna 1746. Tämän jälkeen alkoivat Ylämaan puhdistukset, jolloin suuri osa gaelia puhuneista muutti joko Skotlannin eteläosiin tai Britannian siirtomaihin.
Raamattu käännettiin kokonaisuudessaan gaeliksi vuonna 1801.
Äännerakenne

Gaelin äännerakenne on seuraavanlainen:
|  | Labiaalit | Koronaalit> Dentaalit | Koronaalit> Alveolaarit | Koronaalit> Palataalit | Dorsaalit> Palataalit | Dorsaalit> Velaarit | Glottaalit |
| --- | --- | --- | --- | --- | --- | --- | --- |
| Klusiilit | pʰ p | t̪ʰ t̪ |  | tʲʰ tʲ | kʲʰ kʲ | kʰ k |  |
| Frikatiivit | f v | s̪ |  | ʃ | ç ʝ | x ɣ | h |
| Nasaalit | m | n̪ˠ | n | ɲ |  |  |  |
| Approksimantit |  | l̪ˠ | l | ʎ | j |  |  |
| Yks.tär. tremulantit |  |  | ɾ ɾʲ |  |  |  |  |
| Tremulantit |  |  | r rʲ |  |  |  |  |
Gaelissa esiintyy iirin ja manksin tapaan niin sanottuja leveitä ja kapeita konsonantteja. Kirjoituksessa e- ja i-kirjainten yhteydessä olevat konsonantit äännetään kapeina, a-, o- ja u-kirjainten yhteydessä leveinä.
|  | etu | keski | taka> pyöreä | taka> lavea |
| --- | --- | --- | --- | --- |
| suppea | i |  | ɯ | u |
| lähes suppea | ɪ |  |  |  |
| puolisuppea | e | ə | ɤ | o |
| puoliväljä | ɛ | ə |  | ɔ |
| lavea | a | a | a |  |
Kaikki vokaalit voivat esiintyä sekä lyhyinä että pitkinä. Kirjoituksessa pitkää vokaalia merkitään graviksella.
Gaelin diftongeja ovat /ei ɤi ai ui iə uə εu ɔu au ia/.
Kieltä kirjoitetaan latinalaisin aakkosin.
Kielinäyte

»Tha gach uile dhuine air a bhreth saor agus co-ionnan ann an urram 's ann an còirichean. Tha iad air am breth le reusan is le cogais agus mar sin bu chòir dhaibh a bhith beò nam measg fhein ann an spiorad bràthaireil.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Nykypäivä

Nykyään gaeli on elinvoimainen yksinomaan Hebridien saarilla (gaeliksi Na h-Eileanan an Iar) ja osassa Skyen saarta (An t-Eilean Sgitheanach). Yhdistyneen kuningaskunnan vuoden 2001 väestönlaskennan mukaan gaelia puhui 58 652 henkilöä, eli noin 1,2 % yli kolmivuotiaasta väestöstä. Vuoden 1991 väestönlaskentaan verrattuna puhujien määrä on pudonnut 7 300 henkilöä eli 11 %. Kielen puhujien osuus kunnissa ei ole missään yli 75 % asukkaista ja muualla kuin Hebrideillä korkeimmat osuudet ovat 25 %. Eniten puhujia suhteessa väkilukuun on Barvasin kunnassa (75 %) Eilean Siarista luoteeseen. Kielen puhujien määrän laskiessa on sitä lukemaan ja kirjoittamaan kykenevien määrä noussut. Gaelin kielen aluetta kutsutaan nimellä Gaidhealtachd.
Glasgow'ssa sijaitsee gaelinkielinen koulu, jonka opetusohjelma on kaksikielinen (gaeli ja englanti). Se tarjoaa opetusta esikoulusta lukioon.
Kielen piirteet

Gaelin kielen alue on yhtenäinen, joten murteita ei juuri ole syntynyt, lukuun ottamatta mantereenpuoleisia murteita, kuten Nancy Dorianin tutkimaa Itä-Sutherlandin murretta: nämä ovat yleensä jääneet pieniksi, kuihtuviksi kielisaarekkeiksi ja sellaisina sivuun Hebridien gaelin muuttumisesta kirja- ja sivistyskieleksi. Kanadassa Nova Scotian alueella puhutaan gaelin murretta, kanadangaelia, jolla on nykyisin noin 2 000 puhujaa. Sillä on virallinen vähemmistökielen asema Nova Scotian provinssissa. Skotlanti on alkanut vuodesta 2019 rekrytoimaan gaelin kielen opettajia Kanadasta.
Hebridien gaeli on saanut hyvin voimakkaita vaikutteita viikinkien muinaisnorjasta. Siksi nykyinen puhekieli eroaa selvästi käytössä olevan raamatunkäännöksen gaelista, joka perustuu nyt jo kuolleeseen Argyllin murteeseen ja on siksi selvästi lähempänä iiriä kuin merkittävimmät nykyisin puhutut murteet.
Skottigaeli muistuttaa iiriä riittävästi, jotta nämä kaksi kieltä ovat toistensa puhujille suhteellisen ymmärrettäviä. Vielä 1600-luvulla gaeli ja iiri käyttivätkin yhteistä kirjakieltä. Kielioppi on kuitenkin kehittynyt kummallakin puolella omaan suuntaansa. Sanavaraston puolesta skottigaeli on englantilaistuneempi, koska toisin kuin iiri, se ei ole koskaan päässyt valtiollisten normituspyrkimysten piiriin, vaan jäänyt sitä äidinkielenään puhuvien omaksi kansanmurteeksi.
Aiheesta muualla

Kuvia tai muita tiedostoja aiheesta Gaeli Wikimedia Commonsissa
Kelttiläiset kielet
bretoni
gaeli
iiri
korni
kymri
manksi
Kaksikielisiä tienviittoja
Glasgow'n gaelinkielinen koulu.
Georg Wilhelm Pabst

Georg Wilhelm Pabst (oikealla) ja näyttelijä Albert Préjean elokuvassa Kerjäläisooppera (Die Dreigroschenoper).
Georg Wilhelm Pabst (25. elokuuta 1885 Raudnitz an der Elbe (nyk. Roudnice nad Labem), Böömi, Itävalta-Unkari – 29. toukokuuta 1967 Wien) oli itävaltalainen elokuvaohjaaja. Pabstin myötä 1920-luvulla realistisesti yhteiskunnallisia teemoja käsittelemään pyrkinyt uusasiallinen suuntaus tuli tunnetuksi saksalaisessa elokuvassa. Pabst kuoli 82-vuotiaana Wienissä.
Filmografia

| --- | --- |
 Der Schatz (1923)  Gräfin Donelli (1924)  Iloton katu (1925)  Ihmissielun salaisuudet (1926)  Man spielt nicht mit der Liebe (1926)  Vallankumouksen hornankattila (1927)  Harhapolkuja (1928)  Pandoran lipas (1929)  Kadotetun päiväkirja (1929)  Die weiße Hölle vom Piz Palü (1929)  Westfront 1918 (1930)  Skandal um Eva (1930)  Kerjäläisooppera (1931)  Toveruus (1931)  L'Atlantide (1932)  Adventures of Don Quixote (1933)  Du haut en bas (1933)  Cette nuit-là (1933) :  A Modern Hero (1934)  Neiti Tohtori (1937)  Idän kiroissa (1938)  Kapinalliset tyttäremme (1939)  Komödianten (1941)  Paracelsus (1943)  Der Fall Molander (1945)  Synnin kosto (1948)  Geheimnisvolle Tiefe (1949)  Ruf aus dem Äther (1951)  Mies ja synti (1953)  Cose da pazzi (1953)  Das Bekenntnis der Ina Kahr (1954)  Hitlerin viimeiset päivät (1955)  Kuoleman asiamies (1955)  Rosen für Bettina (1956)  Durch die Wälder, durch die Auen (1956)
Aiheesta muualla

Georg Wilhelm Pabst Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mark McCarrick

Mark McCarrick (s. 4. helmikuuta 1962 Liverpool, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustaja.
Ura

McCarrickin ensimmäinen ammattilaisseura oli Birmingham City, johon hän siirtyi kaudeksi 1983–84. Pelejä Englannin pääsarjassa kertyi tuolla kaudella 15. Hän ei kuitenkaan vakuuttanut valmennusjohtoa, ja matka jatkui kauden jälkeen alemmille tasoille. McCarrick pelasi muun muassa Lincoln Cityssä, Crewe Alexandrassa, Runcornissa, Tranmere Roversissa ja Altrinchamissa. Liigaotteluita Englannissa kertyi lähes 200, joista 125 Tranmeressa. Myös lähes kaikki ammattilaisuransa maalit (14) hän teki samassa seurassa.
McCarrick pelasi myös Suomen pääsarjaa kausilla 1986 ja 1987 Kopareissa. Kaudet olivat joukkueelle pettymyksiä, ja jälkimmäisen päätteeksi Koparit putosikin pääsarjasta. McCarrickille otteluita kertyi 14 ja maaleja yksi.
Georg Tillaeus

Georg Tillaeus (20. marraskuuta 1705 Västerås, Ruotsi – 21. huhtikuuta 1782 Simtuna, Ruotsi) oli ruotsalainen pappi.
Elämäkerta > Koulutus

Tillaeuksen vanhemmat olivat tuomiorovasti Petrus Tillaeus ja Margareta Ekman. Hän opiskeli ylioppilaaksi vuonna 1720 kotiopettajan johdolla, jonka jälkeen siirtyi opiskelemaan filosofiaa Uppsalan yliopistoon ja valmistui maisteriksi 19. kesäkuuta 1731.
Elämäkerta > Ura

Hänet vihittiin papiksi Tukholmassa, jonka jälkeen hänestä tuli isänsä apulainen Västeråsin tuomiokirkkoon. Vuonna 1736 hänestä tuli  Arvid Hornin kotisaarnaaja, missä virassa hän oli vuoteen 1739. Tammikuussa 1738 hänestä tuli kuningatar Ulriika Eleonooran hovisaarnaaja. 15. marraskuuta 1740 hänet nimitettiin hovikonsistorin jäseneksi, jolloin hän edusti kirkon notaarina valtiopäivillä. Vuonna 1749 hän haki kirkkoherran virkaa Maria Magdalenan seurakunnassa, mutta ei tullut valituksi. Seuraavana vuonna hän haki Simtunan ja Altunan seurakuntien kirkkoherran virkaan, jonka hän sai. Hänet nimitettiin seurakuntien rovastiksi 10. toukokuuta 1754 ja hoiti seurakuntaa kuolemaansa asti.
Elämäkerta > Avioliitot ja lapset

Tillaeus oli ensin naimisissa Brita Tyresonin kanssa tämän kuolemaan asti vuoteen 1742. Hän avioitui seuraavana vuonna Sara Cornelia von Muydenin kanssa, jonka isä oli hovikirjuri Johan Cornelius von Muyden. Tästä avioliitosta syntyi kaksi lasta; lääkärinä ja kasvitieteilijänä tunnettu Pehr Cornelius Tillaeus ja Fredrika Lovisa Tillaeus, joka avioitui Tukholman kaupungin arkkitehti Carl Henrik Königin kanssa.
Mari Kanstad Johnsen

| Mari Kanstad Johnsen> Mari K. Johnsen.Henkilötiedot |
| --- | --- |
Syntynyt: 7. elokuuta 1981
Kansalaisuus:  Norja
Ammatti:  kuvittaja
Kirjailija
Esikoisteos:  Barbie-Nils og pistolproblemet ja Vivaldi, 2011
Pääteokset:  ABC, 2017
Palkinnot
 Norjan kulttuuriministeriön lasten- ja nuortenkirjallisuuspalkinto 2017  Vuoden kaunein kirja -palkinto 2018 
Aiheesta muualla
Löydä lisää kirjailijoitaKirjallisuuden teemasivulta
Mari Kanstad Johnsen (s. 7. elokuuta 1981) on norjalainen taiteilija ja kirjankuvittaja.
Mari K. Johnsen on Oslon kuvataideakatemian ja Tukholman taideteollisen korkeakoulun suorittanut kuvataiteilija. Hän debytoi kirjankuvittajana vuonna 2011 Kari Tinnenin teoksella Barbie-Nils og pistolproblemet sekä jonka Helge Torvundin teoksella Vivaldi. Hän on sittemmin tehnyt runsaasti kuvituksia myös aikakaus- ja sanomalehtiin, muun muassa Morgenbladetille. Hän asuu ja työskentelee Oslossa.
Mari K. Johnsen sai vuonna 2012 hopeaa Norjan Vuoden kaunein kirja -kilpailussa teoksesta Balloon Hunter ja teoksesta Ballongjegeren vuonna 2013.  Vuonna 2017 Norjan kulttuuriministeriön lasten- ja nuortenkirjallisuuspalkinnon teoksesta ABC. Sama teos voitti Vuoden kaunein kirja -kultamitalin vuonna 2018.
Kuvateoksia omin tekstein

2013 Livredd i Syden
2014 Ballen
2016 Jeg rømmer
2017 ABC
Kuvituksia muiden kirjoittamiin teoksiin

2011 Kari Tinnen: Barbie-Nils & pistolproblemet
2011 Helge Torvund: Vivaldi
2012 Anniken Bjørnes: Ballongjegeren
2013 Helge Torvund: The Sudden Cats
2015 Hege Siri: Tunellen
2015 Lene Ask: D for tiger
2016 Ruth Lillegraven: Eg er eg er eg er : dikt for barn
2017 Hilde Matre Larsen: Gutt og jente later som
2017 Hilde Matre Larsen: Gutt og jente graver
2017 Sara Villius: Natten – julkaistu Ruotsissa
From the Inside (Pocon albumi)

| From the Inside Poco |
| --- | --- | --- |

Studioalbumin tiedot
 Äänitetty : 1971, Trans Maximus Inc. Recording Studios
 Julkaistu: 5. syyskuuta 1971
 Formaatti: LP
 Tuottaja(t): Steve Cropper
 Tyylilaji: country rock
 Kesto: 37.49
 Levy-yhtiö: Epic Records
Pocon muut julkaisut
| Deliverin' 1971 | From the Inside 1971 | A Good Feelin' to Know 1972 |
From the Inside on country rock-yhtye Pocon kolmas studioalbumi vuodelta 1971.
Kappaleet > A-puoli

Hoe Down – 2.06 (säv. Rusty Young)
Bad Weather – 4.56 (säv. Paul Cotton)
What Am I Gonna Do – 3.41 (säv. Richie Furay)
You Are The One – 3.45 (säv. Richie Furay)
Railroad Days – 3.33 (säv. Paul Cotton)
Kappaleet > B-puoli

From the Inside – 3.05 (säv. Timothy B. Schmit)
Do You Feel It Too – 5.33 (säv. Richie Furay)
Ol' Forgiver  – 3.36 (säv. Paul Cotton)
What If I Should Say I Love You – 3.33 (säv. Richie Furay)
Just for Me and You – 3.29 (säv. Richie Furay)
Kokoonpano

Paul Cotton – kitara, laulu
Richie Furay – kitara, laulu
Rusty Young – steel-kitara, kitara, laulu
Timothy B. Schmit – basso, laulu
George Grantham – rummut, laulu
Arviot

Allmusic:
Majel Barrett

| Majel Barrett |
| --- | --- |
 Majel Barrett vuonna 2007.
Henkilötiedot
Koko nimi:  Majel Leigh Hudec
Syntynyt: 23. helmikuuta 1932 Cleveland, Ohio, Yhdysvallat
Kuollut: 18. joulukuuta 2008 (76 vuotta) Bel Air, Los Angeles, Kalifornia, Yhdysvallat
Ammatti:  näyttelijä
Puoliso:  Gene Roddenberry (1969—1991)
Lapset:  Rod Roddenberry
Näyttelijä
Merkittävät roolit:  Nurse Christine Chapel (Star Trek) Anna Watson (Hämähäkkimies)
Aiheesta muualla
IMDb 
Elonet
Majel Barrett-Roddenberry (aik. Majel Leigh Hudec, 23. helmikuuta 1932 Cleveland, Ohio, Yhdysvallat – 18. joulukuuta 2008 Bel Air, Los Angeles, Kalifornia, Yhdysvallat) oli yhdysvaltalainen näyttelijä. Hänet tunnetaan parhaiten osallisuudestaan Star Trek -sarjojen ja elokuvien tekemiseen. Barrett oli naimisissa Star Trek -brändin luojan Gene Roddenberryn kanssa.
Majel Barrettin ääntä kuullaan Star Trek -sarjojen tietokoneiden äänenä, mutta tämän lisäksi hän on ainoa näyttelijä, joka on esiintynyt viidessä Star Trek -sarjassa: Star Trek (1966), Star Trek – uusi sukupolvi (1987), Star Trek: Deep Space Nine (1993), Star Trek: Voyager (1995) ja Star Trek: Enterprise (2001). Lisäksi hän näytteli useimmissa Star Trek -elokuvissa ja Star Trek–animaatiosarjassa. Barrett on saanut lempinimen ”Rouva Star Trek” ("The First Lady of Star Trek")
Hän myös esiintyi Babylon 5 TV-sarjan yhdessä jaksossa, jossa näytteli edesmenneen Centaurin keisarin ennustustaitoista puolisoa.
Aiheesta muualla

Kuvia tai muita tiedostoja aiheesta Majel Barrett Wikimedia Commonsissa
Majel Barrett Internet Movie Databasessa. (englanniksi)
Majel Barrett Memory Alphassa
Materiaalifysiikka

Materiaalifysiikka on soveltavan fysiikan ja materiaalitieteen osa-alue, joka keskittyy aineen eli materiaalien rakenteen ja ominaisuuksien tutkimukseen. On jossain määrin hankalaa vetää rajaa materiaalitieteen ja materiaalifysiikan välille, sillä materiaalien tutkimuksessa kemia ja fysiikka ovat hyvin lähellä toisiaan ja tutkimus on yleensä monitieteellistä.
Materiaalifysiikka voidaan jakaa modernin fysiikan teorioita käyttävään atomifysiikkaan ja klassisesta fysiikasta tuttuun jatkuvan aineen fysiikkaan. Materiaalifysiikkaan ei sisälly ydinfysiikka tai hiukkasfysiikka, sillä materiaalifysiikassa tutkimuksen kohteena on alkeishiukkasten sijaan atomitason ilmiöt, atomien väliset sidokset, ja siitä isommat rakenteet.
Materiaalifysiikkaa voidaan katsoa olevan ainakin seuraavat fysiikan osa-alueet joko kokonaan tai osittain
Aerosolifysiikka
Jatkuvan aineen mekaniikka
Laskennallinen fysiikka
Metallurgia
Tiiviin aineen fysiikka
Kristallografia
Nanofysiikka, nanotieteen fysiikkaan liittyvä osa-alue.
Pehmeän tiiviin aineen fysiikka
Biofysiikka (materiaalit, jotka ovat peräisin biologisista systeemeistä tai joita käytetään biologisten systeemien kanssa)
Polymeerifysiikka
Puolijohdefysiikka
Materiaalifysiikkaa voi Suomessa opiskella yliopistoissa esimerkiksi Helsingin yliopistossa Fysikaalisten tieteiden laitoksella, Aalto-yliopistossa Otaniemessä Teknillisen fysiikan ja matematiikan osastolla, Jyväskylän yliopistossa Fysiikan laitoksella, ja Turun yliopistossa Fysiikan laitoksella.
Aiheesta muualla

Helsingin yliopisto
Jyväskylän yliopisto[vanhentunut linkki]
Kuopion yliopisto (Arkistoitu – Internet Archive) Biomateriaalifysiikka
Lappeenrannan teknillinen yliopisto (Arkistoitu – Internet Archive) Laskennallinen materiaalitekniikka
Tampereen teknillinen yliopisto Tekniikkaa
Teknillinen korkeakoulu (Arkistoitu – Internet Archive)
Turun yliopisto (Arkistoitu – Internet Archive)
Oulun yliopisto (Arkistoitu – Internet Archive) Teoreettinen fysiikka
From the Depths of Darkness

| From the Depths of Darkness Burzum |
| --- | --- | --- |

Kokoelmalevyn tiedot
 Äänitetty : maaliskuu 2010
 Studio : Grieghallen, Bergen
 Julkaistu: 6. joulukuuta 2011
 Tuottaja(t): Davide Bertolini
 Tyylilaji: black metal
 Kesto: 62.28
 Levy-yhtiö: Byelobog Productions
Burzumin muut julkaisut
| Fallen 2011 | From the Depths of Darkness 2011 | Umskiptar 2012 |
From the Depths of Darkness on norjalaisen black metal -yhtye Burzumin kokoelma-albumi, joka julkaistiin joulukuussa 2011 levymerkillä Byelobog Productions. Se sisältää uudelleennauhoitettuja kappaleita yhtyeen kahdelta ensimmäiseltä studioalbumilta Burzum (1992) ja Det Som Engang Var (1993) sekä kolme uutta kappaletta.
Kappaleet

The Coming (Introduction) – 0.25 (uusi kappale)
Feeble Screams from Forests Unknown – 7.48 (Burzum)
Sassu Wunnu (Introduction) – 0.44 (uusi kappale)
Ea, Lord of the Depths – 5.23 (Burzum)
Spell of Destruction – 6.47 (Burzum)
A Lost Forgotten Sad Spirit – 11.30 (Burzum)
My Journey to the Stars – 7.51 (Burzum)
Call of the Siren (Introduction) – 2.00 (uusi kappale)
Key to the Gate – 5.14 (Det Som Engang Var)
Turn the Sign of the Microcosm (Snu Mikrokosmos' Tegn) – 9.50 (Det som engang var)
Channeling the Power of Minds into a New God – 4.56 (Burzum)
Kokoonpano

Varg Vikernes – laulu, kitara, syntetisaattori, rummut, bassokitara
Pytten – äänittäjä
Davide Bertolini – tuottaja, äänittäjä
Naweed Ahmed – masteroija
Arvostelut

Imperiumi.net:
Lammaszine: neutraali
Aiheesta muualla

Albumi From the Depths of Darkness Encyclopaedia Metallum -sivustolla (englanniksi)
From the Depths of Darkness discogs.com -sivustolla
"From The Depths of Darkness" @ Burzum.org
Materan maakunta

Materan maakunta (ital. Provincia di Matera) on yksi Italian maakunnista. Se sijaitsee Basilicatan alueella Italian eteläosissa. Kaakossa maakunta rajoittuu Joonianmereen.
Materan maakunnan pinta-ala on 3 479 km² ja asukasluku hieman yli 200 000. Maakunta muodostuu 31 kunnasta, ja sen pääkaupunki on Matera.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (italiaksi)
Materan maakunta
Accettura | Aliano | Bernalda | Calciano | Cirigliano | Colobraro | Craco | Ferrandina | Garaguso | Gorgoglione | Grassano | Grottole | Irsina | Matera | Miglionico | Montalbano Jonico | Montescaglioso | Nova Siri | Oliveto Lucano | Pisticci | Policoro | Pomarico | Rotondella | Salandra | San Giorgio Lucano | San Mauro Forte | Scanzano Jonico | Stigliano | Tricarico | Tursi | Valsinni
Mehiläinen (aikakauslehti 1916–1939)

Mehiläinen oli vuosina 1916–1939 ilmestynyt suomalainen aikakauslehti. Se oli Suomen Mehiläishoitajain Liiton äänenkannattaja. Sen päätoimittaja oli vuodesta 1916 kirkkoherra Alfred Mäkinen. Lehti ei ilmestynyt vuonna 1926.
Sen jatkajaksi on perustettu 1946 Mehiläistalous ja vuonna 1984 Mehiläinen.
Mats Trygg

| Mats Trygg |
| --- | --- |

Henkilötiedot
Syntynyt: 1. kesäkuuta 1976 (ikä 48) Oslo, Norja
Kansalaisuus:   Norja
Jääkiekkoilija
Pelipaikka:  puolustaja
Maila:  oikea
Pituus:  179 cm
Paino:  85 kg
Pelaajaura
Pääsarjaura:  1994–
Aik. seurat:  Spektrum Flyers (NOR) Manglerud (NOR) Färjestads BK (Elitserien) Iserlohn Roosters (DEL) Kölner Haie (DEL) Hamburg Freezers (DEL) HV71 (SHL) Lørenskog IK (Norja) Vålerenga Ishockey (Norja) Manglerud Star (Norja)
Mats Trygg (s. 1. kesäkuuta 1976 Oslo, Norja) on norjalainen uransa lopettanut jääkiekkoilija. Hän on edustanut aiemmin muun muassa kuusi kautta (1999–2005) ruotsalaista Färjestads BK:ta ja pelasi sen riveissä, kun seura voitti Ruotsin mestaruuden vuonna 2002. Myös hänen kaksoisveljensä Marius Trygg ja pikkuveljensä Mathias Trygg pelaavat jääkiekkoa.
Mehiläinen (lehti)

Mehiläinen on ollut viiden suomalaisen lehden nimi:
Mehiläinen, 1836–1837 ja 1839–1840 ilmestynyt Elias Lönnrotin julkaisema lehti
Mehiläinen, 1859–1863 ilmestynyt Rietrikki Polénin julkaisema lehti
Mehiläinen, 1916–1939 ilmestynyt aikakauslehti
Mehiläinen, mehiläisalan ammattilehti vuodesta 1984
Mehiläinen, Elannon henkilökuntalehti 1993–2003
Elannon mehiläinen, Mehiläinen-henkilökuntalehden edeltäjä 1936–1992
Mauri Repo

Mauri Repo (31. tammikuuta 1945 – 19. toukokuuta 2002) oli Suomen Työväen Urheiluliitto TUL:n hiihdon päävalmentaja 1981–1987 ja tätä ennen TUL:n oto-valmentaja. Hän oli koulutukseltaan liikunnanopettaja ja toimi aikanaan myös Jyväskylän kaupungin liikuntatoimenjohtajana.
Revolla oli merkittävä rooli paitsi TUL:n valmentajana myös valmentajien kouluttajana ja materiaalien tekijänä. Hän kirjoitti useita hiihtoon liittyviä valmennus- ja koulutusmateriaaleja. Revon kirjoittamissa valmennusoppaissa Hiihdon lajiosa (1974), Hiihdon lajiosa (1979), Nuorten hiihdon valmennusopas (1983) ja Hiihdon 2-tason koulutusmateriaali (1989) hän tuo esille ensimmäisenä kirjoittajana sauvakävelyharjoitukset ja sauvakävelyn merkityksen hiihtäjille. Sauvakävely ei omana kuntoliikuntamuotona ollut vielä tuolloin ollut yleisesti tiedossa. Repo kirjoitti lähes kymmenen valmennuskirjaa.
Aiheesta muualla

Hiihdon päävalmentaja Mauri Repo (Arkistoitu – Internet Archive) Suomen Työväen Urheiluliitto